Aneggaru-a d tamiḍrant tagejdant deg teẓri-a. D nettat i ɣ-d-yettakken tikti neɣ tugna deg walleɣ ɣef kra n tɣawsa, d tayunt n usɛeddi n tikti. J. C. DOMENJOZ yenna-d: Azmul yessebgan-d tilin n tɣawsa almen-d n tayeḍ2 . Deg waya ad d-nefhem belli limarat n tɣawsa-nni I tt-id-yessebganen d acu-tt. Amedya: asigna d azmul n lahwa, dduxan d d azmul n lɛafyaMaca F. D. SAUSSURE, mačči d anamek-agi i as-yefka i uzmul ɣur-s netta d asemlili gar wummsil d wunmik. Ummsil d ayen akken i yellan gar wallen-neɣ. Ma d unmik d ayen ara d-yasen srid ɣer wallaɣ. Anamek n waya: awal amcic, I yettwarrun ɣef tfarket, win yesnnen talqbaylit mi ara t-id-iɣer ad d-tas ɣer wallaɣ-is tugna n uɣersiw d amecṭuḥ yesɛa claɣem, cɛar-is d alegɣan, taṭucin ttmecruruqent.